Urbroj: 2103-74-25-0461/1

Na temelju odredbe članka 27. Statuta Zavoda za hitnu medicinu Bjelovarsko-bilogorske županije, sukladno odredbama Pravilnika o organizaciji i sistematizaciji radnih mjesta Zavoda za hitnu medicinu BBŽ, ravnatelj Zavoda za hitnu medicinu BBŽ raspisuje:

**JAVNI NATJEČAJ**

za zasnivanje radnog odnosa za radno mjesto:

ugovorni zdravstveni radnik primarne zdravstvene zaštite ili ugovorni zdravstveni radnik primarne zdravstvene zaštite specijalist hitne medicine (m/ž) na neodređeno vrijeme i puno radno vrijeme, mjesto rada Bjelovarsko-bilogorska županija: Ispostava Grubišno Polje-1 izvršitelj/ica, i ispostava Čazma-1(jedan) izvršitelj/ica, uz uvjet probnog rada u trajanju od 3(tri) mjeseca

Uvjeti:

* VSS – završen medicinski fakultet (doktor medicine ili doktor medicine specijalist hitne medicine)
* položen stručni ispit (za kandidate koji su u obvezi polaganja ispita)
* odobrenje za samostalan rad (važeća licenca Hrvatske liječničke komore)
* radno iskustvo u trajanju obveznog pripravničkog staža (osim kandidata koji su upisali studij nakon 1. srpnja 2013.)
* vozačka dozvola B-kategorije

Uz vlastoručno potpisanu pisanu prijavu na natječaj, kandidati su dužni priložiti:

* životopis
* dokaz o državljanstvu – preslik osobne iskaznice(obje strane) ili domovnice
* dokaz o stručnoj spremi – preslik diplome
* preslik važećeg odobrenja za samostalan rad nadležne komore – licenca
* preslik uvjerenja o položenome stručnom ispitu (za kandidate koji su u obvezi polaganja istog)
* preslik indeksa ili druge isprave iz koje je razvidan datum upisa na studij-za kandidate koji su upisali studij nakon 1. srpnja 2013.
* preslik elektroničkog zapisa (ili potvrde) s podacima o radnom stažu i radnom odnosu evidentiranim u matičnoj evidenciji podataka Hrvatskog zavoda za mirovinsko osiguranje (ne stariji od dana objave ovog natječaja)
* dokaz o položenom vozačkom ispitu B-kategorije – preslik vozačke dozvole(obje strane)
* dokaz o radnom iskustvu u struci u trajanju obveznog pripravničkog staža (samo za obveznike istog) - ugovor o radu i/ili potvrdu poslodavca koji/a mora sadržavati podatke o vrsti obavljanih poslova (dr.med.) i razdoblju obavljanja poslova;
* uvjerenje nadležnog suda da se protiv podnositelja prijave ne vodi kazneni postupak (ne stariji od dana objave ovog natječaja) – preslik
* preslik uvjerenja o položenom specijalističkom ispitu(ako prijavu podnosi dr.med.spec.hitne med.)

Isprave se prilažu u neovjerenoj preslici, a prije izbora kandidat/kinja predočit će izvornik ako to zahtijeva objavitelj natječaja.

Sukladno Zakonu o ravnopravnosti spolova(Narodne novine broj 82/08 i 69/17) na javni natječaj se mogu javiti osobe oba spola.

Osoba koja ne podnese pravovremenu i/ili potpunu prijavu ili za koju se utvrdi da ne ispunjava formalne uvjete iz natječaja, biti će o tome obaviješten/a putem adrese elektroničke pošte navedene u prijavi, te se neće se smatrati kandidatom/kandidatkinjom prijavljenim na javni natječaj. Potpunom prijavom smatra se prijava koja sadržava sve podatke i priloge navedene u natječaju, te koja je vlastoručno potpisana.

Kandidat/kinja koji se poziva na pravo prednosti pri zapošljavanju na temelju članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17 i 98/19), članka 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14., 39/18., 32/20.), te na temelju Zakona o civilnim stradalnicima iz Domovinskog rata („NN br. 84/21“), dužan/na je u prijavi na javni natječaj pozvati se na to pravo i uz prijavu na natječaj priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima. Kandidat/kinja koji se poziva na pravo prednosti sukladno odredbi čl. 9. Zakona o profesionalnoj rehabilitaciji i zapošljavanju osoba sa invaliditetom, dužan je priložiti dokaze o ispunjavanju svih traženih uvjeta, te dokaz o utvrđenom statusu osobe s invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom, te dokaz o tome na koji je način prestao prethodni radni odnos (čl.9.st.18. Zakona o profesionalnoj rehabilitaciji i zapošljavanju osoba sa invaliditetom). Kandidat/kinja koji se poziva na pravo prednosti pri zapošljavanju sukladno odredbi čl. 48f. Zakona o zaštiti vojnih i civilnih invalida rata, dužan/na je priložiti osim dokaza o ispunjavanju traženih uvjeta, rješenje odnosno potvrdu o priznatom statusu iz koje je vidljivo spomenuto pravo, izjavu da do sada nisu koristili prednost pri zapošljavanju po toj osnovi, te dokaz o tome na koji je način prestao radni odnos kod prethodnog poslodavca. Kandidat/kinja koji se poziva na pravo prednosti pri zapošljavanju na temelju članka 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17 i 98/19, 84/21), uz prijavu na natječaj dužan/na je priložiti, osim dokaza o ispunjavanju traženih uvjeta i sve potrebne dokaze prema članku 103. stavku 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat/kinja koji se poziva na pravo prednosti pri zapošljavanju na temelju Zakona o civilnim stradalnicima iz Domovinskog rata („NN br. 84/21“), dužni su uz prijavu na natječaj, osim dokaza o ispunjavanju traženih uvjeta, dostaviti i sve dokaze iz članka 49. Zakona o civilnim stradalnicima iz Domovinskog rata. Dokazi potrebni za ostvarivanje prava prednosti pri zapošljavanju dostupni su na internetskoj stranici Ministarstva hrvatskih branitelja Republike Hrvatske, poveznica: <https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Zavod za hitnu medicinu obrađuje dostavljene podatke pristupnika natječaju u skladu s odredbama pozitivnih propisa koji uređuju zaštitu osobnih podataka. Dostavljeni podaci obrađivat će se u svrhu provođenja natječaja radi zasnivanja radnog odnosa i u druge se svrhe neće koristiti. Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja. Podnošenjem prijave na natječaj kandidat daje suglasnost da se njegovi osobni podaci (ime i prezime) objave na web stranici Zavoda za hitnu medicinu Bjelovarsko-bilogorske županije.

U prijavi na natječaj kandidati/kinje navode adresu elektroničke pošte za primanje pismena te broj telefona na kojem je kandidat/kinja dostupan.

Zavod za hitnu medicinu BBŽ-a pridržava pravo, za kandidate/kinje koji ispunjavaju formalne uvjete natječaja i koji su podnijeli pravovremenu i potpunu zamolbu sa svim traženim dokazima, provesti pisano testiranje i/ili provesti usmeni razgovor, o čemu će kandidati/kinje biti obaviješteni putem telefona ili elektroničkom poštom, na kontakt broj telefona ili e-mail adresu naznačenu u prijavi kandidata. Smatra se da je kandidat/kandidatkinja koji/a ne pristupi pisanom testiranju/usmenom razgovoru sukladno pozivu objavitelja natječaja, povukao/la prijavu na javni natječaj i više se ne smatra kandidatom/kandidatkinjom.

Zavod za hitnu medicinu Bjelovarsko-bilogorske županije pridržava pravo, objavom na web stranici ustanove, djelomično ili u cijelosti u svako vrijeme poništiti ovaj natječaj, odnosno ne donijeti odluku o izboru kandidata, bez obveze obrazlaganja svoje odluke i bez ikakve odgovornosti prema prijavljenim kandidatima/kinjama.

Uvjerenje o zdravstvenoj sposobnosti izabrani/a kandidat/kinja dostavlja po obavijesti o izboru, a prije sklapanja ugovora o radu, uz upozorenje da se nedostavljanje uvjerenja o zdravstvenoj sposobnosti smatra odustankom od prijema u radni odnos.

Pisane prijave na natječaj s obveznim prilozima, šalju se u zatvorenoj omotnici preporučenom poštom na adresu: Zavod za hitnu medicinu Bjelovarsko-bilogorske županije, 43000 Bjelovar, Josipa Jelačića 13c, s naznakom: »Natječaj za zasnivanje radnog odnosa-ugovorni zdravstveni radnik primarne zdravstvene zaštite/ugovorni zdravstveni radnik primarne zdravstvene zaštite spec.hitne.med.-ne otvaraj«, u roku od 8 dana od dana objave natječaja pri Hrvatskom zavodu za zapošljavanje, web stranici i oglasnoj ploči Zavoda.

Dan objave obavijesti o rezultatima natječaja na web-stranici Zavoda za hitnu medicinu smatra se danom dostave obavijesti kandidatima, te o rezultatima natječaja kandidati neće biti pojedinačno pisano obavještavani.

**Napomena:** Bjelovarsko-bilogorska županija ima otvoren Javni poziv o dodjeli subvencija liječnicima i medicinskom osoblju zaposlenima u zdravstvenim ustanovama na području Bjelovarsko-bilogorske županije kojima je osnivač Bjelovarsko-bilogorska županija.

Cjelokupni tekst Javnog poziva objavljen je na web stranici Bjelovarsko-bilogorske županije [www.bbz.hr](http://www.bbz.hr)

Ravnatelj Zavoda za hitnu medicinu BBŽ

Nenad Mrzlečki, mag.oec.